Srednja medicinska škola

Slavonski Brod

Vatroslava Jagića 3A

KLASA: 003-06/20-01/06

URBROJ: 2178/01-15-20-03-02

Slavonski Brod, 16.12.2020.

**Zapisnik**

**sa 35.sjednice Školskog odbora**

**(3.u šk.g.2020./2021.)**

**održane dana 16.12.2020.godine s početkom u 13.00 sati**

**Nazočni**: Zoran Harambašić, Hrvoje Palenkić, Dubravka Jozić, Dijana Tomašević,

**Nisu nazočni**: Darko Majski, Zoran Stašina, Damir Roško

**Osobe koje su nazočne, a nisu članovi Školskog odbora:** ravnateljica Jelena Jelinić Bošnjak**,** tajnica Bernardica Lovaković - vodi zapisnik, Ana Tomić-voditeljica računovodstva

**DNEVNI RED:**

1. Usvajanje zapisnika s prethodne sjednice,

2. Prethodna suglasnost za zasnivanje radnog odnosa na temelju natječaja

3. Usvajanja Financijskog plana za 2021. godinu s projekcijom za 2022. godinu i 2023. godinu

4. Usvajanje Rebalansa proračuna za 2020. godinu

5. Usvajanje Plana nabave za 2021. godinu

6. Donošenje Odluke o izmjenama Godišnjeg plana i programa rada Srednje medicinske škole

 Slavonski Brod za školsku godinu 2020./2021.

7. Različito

**AD 1.)** Na zapisnik s prethodne sjednice nije bilo primjedbi te se isti jednoglasno prihvaća.

**AD 2.)** Ravnateljica škole upoznala je članove Školskog odbora s natječajem koji je raspisan dana 12. studenog 2020. godine. Natječaj je raspisan za sljedeće radno mjesto:

1. Voditelj računovodstva- jedan (1) izvršitelj/ica – određeno puno radno vrijeme do povratka djelatnice s rodiljnog/roditeljskog dopusta.

Pristiglo je dvadeset (20) molbi od kojih je šestnaest (16) molbi potpune, pravodobne i ispunjavaju natječajne uvjete.

Sukladno odredbama članka 7. Pravilnika o načinu i postupku zapošljavanja Srednje medicinske škole s prijavljenim kandidatima koji ispunjavaju uvjete određena je pisana provjera znanja i sposobnosti, te su kandidati sukladno članku 10. stavak 1. Pravilnika o načinu i postupku zapošljavanja Srednje medicinske škole putem web stranice škole pozvani na pisanu provjeru znanja i sposobnosti.

Na pisanoj provjeri znanja i sposobnosti za radno mjesto voditelja računovodstva određenog za 8. prosinca 2020. godine pristupilo je 10 (deset) kandidata. Na provedenoj pisanoj provjeri znanja i sposobnosti kandidatkinja Ana Tomić ostvarila je najveći broj bodova.

Po završetku izlaganja ravnateljice Školski odbor jednoglasno je donio **ZAKLJUČAK:**

Daje se prethodna suglasnost za zasnivanjem radnog odnosa u Srednjoj medicinskoj školi Slavonski Brod za kandidatkinju Anu Tomić, bacc.oec. za radno mjesto voditelja računovodstva na određeno puno radno vrijeme do povratka djelatnice s rodiljnog/roditeljskog dopusta.

**Ovaj zaključak stupa na snagu danom donošenja.**

**AD 3.)** Voditeljica računovodstva predstavila je Financijski plan za 2021.godinu s projekcijom za 2022. godinu i 2023. godinu. Pri izradi Financijskog plana vodi se računa o kriterijima kao što su broj učenika, broj razrednih odjela, broj djelatnika, nastavni materijali i slično.

Po završetku izlaganja voditeljice računovodstva nije bilo primjedaba i prijedloga, stoga je Školski odbor jednoglasno donio sljedeću **ODLUKU:**

**Usvaja se Financijski plan Srednje medicinske škole Slavonski Brod za 2021.godinu s projekcijom za 2022. godinu i 2023. godinu.**

**Ova odluka stupa na snagu danom donošenja.**

**AD 4.)** Voditeljica računovodstva predstavila je rebalans proračuna za 2020. godinu. Rebalansom proračuna za 2020. godinu završavamo godinu u plusu.

Po završetku izlaganja voditeljice računovodstva nije bilo primjedaba i prijedloga, stoga je Školski odbor jednoglasno donio sljedeću **ODLUKU:**

**Usvaja se rebalans proračuna za 2020. godinu.**

**Ova odluka stupa na snagu danom donošenja.**

**AD 5.)** Voditeljica računovodstva predstavila je Plan nabave za 2020. godinu. Pri izradi Plana nabave vodi se računa da plan nabave sadrži: evidencijski broj nabave, predmet nabave, brojčana oznaka predmeta nabave iz Jedinstvenog rječnika javne nabave (CPV), procijenjena vrijednost nabave, vrsta postupka, navod planira li se predmet podijeliti na grupe, navod sklapa li se ugovor ili okvirni sporazum, planirani početak postupka, planirano trajanje ugovora ili okvirnog sporazuma. Plan nabave za 2020. godinu i sve njegove kasnije promjene objaviti će se u Elektroničkom oglasniku javne nabave Republike Hrvatske.

Po završetku izlaganja voditeljice računovodstva nije bilo primjedaba i prijedloga, stoga je Školski odbor jednoglasno donio sljedeću **ODLUKU:**

**Usvaja se Plan nabave za 2020. godinu u cijelosti, onakav kakav je predočen na usvajanje**.

**Ova odluka stupa na snagu danom donošenja.**

**AD 6.)** Ravnateljica škole upoznala je članove Školskog odbora s Odlukom o izmjeni odluke o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2020./2021. (NN 136/2020.), KLASA: 602-01/20-01/00279, URBROJ: 533-05-20-0003, od 7. prosinca 2020. Kako je određeno Odlukom o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2020./2021. (NN 136/2020.) zimski odmor za učenike počinje 24. prosinca 2020. godine i traje do 15. siječnja 2021. godine, s tim da nastava počinje 18. siječnja 2021. godine.

Navedenu odluku škola će implementirati u Godišnji plan i program rada Srednje medicinske škole Slavonski Brod za školsku godinu 2020./2021.

Po završetku izlaganja ravnateljice nije bilo primjedaba i prijedloga, te je Školski odbor jednoglasno donio sljedeću **ODLUKU:**

Usvaja se izmjena i dopuna Godišnjeg plana i programa rada Srednje medicinske škole Slavonski Brod, KLASA: 003-06/20-01/04, URBROJ: 2178/01-15-20-03-3, usvojenog na 33. sjednici Školskog odbora dana 6. listopada 2020. godine.

Ove izmjene i dopune Godišnjeg plana i programa rada Srednje medicinske škole Slavonski Brod čine sastavni dio Godišnjeg plana i programa rada Srednje medicinske škole Slavonski Brod, KLASA: 003-06/20-01/04, URBROJ: 2178/01-15-20-03-3, usvojenog na 33. sjednici Školskog odbora dana 6. listopada 2020. godine.

**Ova odluka stupa na snagu danom donošenja i objavit će se na web stranici Srednje medicinske škole i oglasnoj ploči škole.**

**AD 7.) -**

Sastanak je završio u 13:40 sati.

 Zapisnik vodila: Zamjenik Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Bernardica Lovaković, dipl.iur. Zoran Harambašić, mag.ing.el.